মিঃ ভট্টাচার্য বলেন, বাংলাদেশে আসার আগে ভারত দল এমন সব মনোভাব দেখাচ্ছিল এমনকি কোচ রবি শাস্ত্রী সহ সবার কথার মধ্যেই একধরনের অহংকার দেখাচ্ছিল, এমন সব কথা বলছিল যেটা আসলে ঠিক নয় । এমনকি মেলবোর্নে বাংলাদেশের পারফরম্যন্স, হারের পর তাদের বক্তব্য, সব মিলিয়ে ভারতের উচিত ছিল অহংকার না করে বিষয়টাকে সিরিয়াসলি নেয়া এবং দেখানো যে সুন্দরভাবে আমরা জিতেছি। কিন্তু তা না করে তারা আত্মতুষ্টিতে ভুগেছে- বলেন পশ্চিমবঙ্গের এই ক্রীড়া সাংবাদিক। গৌতম ভট্টাচার্য বলেন, ভারত দল যে কতটা চাপে আছে তার প্রমাণ মহেন্দ্র সিং ধোনির প্রেস কনফারেন্সে তাকে সরিয়ে দেয়ার কথা বলা এবং প্রথম ম্যাচে ধোনির আচরণ যেমনটা তাঁরা কখনও দেখেননি। প্রেস কনফারেন্সে ভারতের অধিনায়ক মহেন্দ্র সিং ধোনি বলছেন, দলের যদি ভালো হয় তাহলে আমি অধিনায়কত্ব থেকে সরে যাবো। _(ডেস্ক)